In 1904 het ds. W.J. Conradie ’n beroep aanvaar as tweede predikant van die toe reeds 85 jaar oue NG Gemeente Somerset-Wes met werkkring Somerset-Strand, soos die later kusdorp destyds bekendgestaan het. Onder sy bearbeiding het die gemeentewyk gou in die rigting van ’n afsonderlike eenheid beweeg en reeds in Mei 1906 rig ds. Conradie namens die belanghebbendes en met die toestemming van die moedergemeente ’n versoek aan die Ringskommissie om ’n nuwe gemeente daar te stig.
Op 12 Junie 1906 is die nuwe gemeente toe gestig, maar weens ’n foutiewe prosedure met die stigting moes dit later gekanselleer word. Met die Ringsitting van 1907 het ds. Conradie ’n memorie van belanghebbendes ingedien, waarin die stigting as ongewens verklaar word en ’n spesiale Ringskommissie het in dieselfde jaar gerapporteer dat, hoewel die stigting wenslik was, dit onder die omstandighede nie aanbeveel kon word nie. Ds. Conradie was terloops ook verantwoordelik vir die aanvoorwerk wat sou aanleiding gee tot die stigting van die Strand se Sendinggemeente in 1908. Hy het die werk begin op 30 April 1905 en hou dit vol tot Oktober 1907 toe eerw. J.J. van Zyl as eerste leraar vir die Sendinggemeente aankom.
Die jaar vantevore is die NG Gemeente “Het Strand” herdoop en word hy die teenswoordige “Strand”. In 1937 is ’n nuwe kerksaal gebou en in 1950 kon die gemeente ’n pragtige nuwe orrel in die kerk aan die diens van die Here wy.
Op die aanliggende Somerset-Wes het die moedergemeente se lidmate eweneens afgeneem, van 1 684 in 1990 tot 846 in 2012. Omdat Die Strand ’n gewilde aftreedorp is met talle tehuise vir bejaardes, was die gemeente se getal dooplidmate altyd laer as dié van die NG Kerk in die geheel. In 1990 was dit slegs 17% van die sieletal en in 2012 ’n skamele 9,6%. In die hele NG Kerk was die ooreenstemmende persentasies 31% en 22 jaar later 21,6%. (Geskryf deur Morne van Rooyen)